
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	22 februarie 2011

	Nr.
	27/57


RAPORT

asupra proiectului de Lege pentru modificarea şi completarea Legii nr.540/2002 privind 
casele de ajutor reciproc ale pensionarilor
(PLx 557/2010)
şi asupra proiectului de Lege pentru modificarea şi completarea Legii nr.540/2002 privind 
casele de ajutor reciproc ale pensionarilor
(PLx 766/2010)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.540/2002 privind casele de ajutor reciproc ale pensionarilor (PLx 557/2010) şi a proiectului de Lege pentru modificarea şi completarea Legii nr.540/2002 privind casele de ajutor reciproc ale pensionarilor (PLx 766/2010), trimise comisiei cu adresele nr. PLx 557 din 9.11.2010 şi nr. PLx 766 din 29.11.2010.

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (nr.410/12.04.2010 şi nr.867/05.07.2010)

· avizele Comisiei juridice, de disciplină şi imunităţi (nr.31/922/16.11.2010 şi nr.31/1147/15.12.2010)

· avizele Comisiei pentru egalitatea de şanse pentru femei şi bărbaţi (nr.37/803/17.11.2010 şi nr.37/935/15.12.2010)
· punctele de vedere ale Guvernului (nr.1575/21.06.2010 şi nr.2453/24.09.2010).

Ambele proiecte de legi au ca obiect de reglementare modificarea şi completarea Legii nr.540/2002 privind casele de ajutor reciproc ale pensionarilor, modificările propuse având ca scop o mai bună definire a cadrului legal în care asociaţiile de tip case de ajutor reciproc ale pensionarilor (CARP) pot fi implicate în procesul de asigurare a unei reale protecţii sociale propriilor membri.


Comisia propune Plenului Camerei Deputaţilor adoptarea cu amendamente a proiectului de lege cu nr. PLx 557/2010 şi respingerea proiectului de lege cu nr. PLx 766/2010, întrucât prevederile acestuia din urmă au fost preluate ca amendamente în cadrul primului proiect de lege.
Proiectele de lege fac parte din categoria legilor ordinare, conform prevederilor art.73 alin.(1) din Constituţia României, republicată.

La dezbaterile care au avut loc în şedinţa comisiei din 16 februarie 2011, a participat, în conformitate cu prevederile art.55 din Regulamentul Camerei Deputaţilor, domnul Nicolae Ivăşchescu, Secretar de Stat în cadrul Ministerului Muncii, Familiei şi Protecţiei Sociale.
La lucrările comisiei au fost prezenţi 28 deputaţi, din totalul de 30 membri ai comisiei.


Raportul comisiei a fost adoptat cu unanimitate de voturi.
Proiectele de lege au fost adoptate de Senat în şedinţele din 6 octombrie 2010 şi respectiv 23 noiembrie 2010.
Pentru ambele proiecte de lege, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma dezbaterilor, Comisia propune adoptarea cu amendamente a proiectului de lege nr. PLx 557/2010, după cum urmează:

Amendamente admise:

	Nr. crt.
	Text act normativ de bază

Legea nr. 540/2002
	Text adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul legii

Lege pentru modificarea şi completarea Legii nr.540/2002 privind casele de ajutor reciproc ale pensionarilor 


	Nemodificat
	

	2.
	
	Art.I. - Legea nr.540/2002 privind casele de ajutor reciproc ale pensionarilor, publicată în Monitorul Oficial al României, Partea I, nr.723 din 3 octombrie 2002, se modifică şi se completează după cum urmează:

	Nemodificat
	

	3.
	Art. 2. - Infiintarea, organizarea si functionarea caselor de ajutor reciproc ale pensionarilor se realizeaza in baza prevederilor referitoare la asociatii din Ordonanta Guvernului nr. 26/2000 cu privire la asociatii si fundatii. 


	
	1. Articolul 2 se modifică şi va avea următorul cuprins:

“Art.2. - Înfiintarea, organizarea şi funcţionarea caselor de ajutor reciproc ale pensionarilor se realizează în baza prevederilor referitoare la asociaţii din Ordonanţa Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005, cu modificările şi completările ulterioare.” 


	Text preluat din proiectul de lege PLx  766/2010.

	4.
	Art. 7. - Casele de ajutor reciproc ale pensionarilor au ca scop principal sprijinirea membrilor lor prin acordarea de imprumuturi rambursabile, ajutoare nerambursabile si ajutoare pentru acoperirea cheltuielilor cu inmormantarea fostilor membri.
	1. Articolul 7 va avea următorul cuprins:
“Art.7. - Casele de ajutor reciproc ale pensionarilor au ca scop principal sprijinirea membrilor lor prin acordarea de imprumuturi rambursabile, ajutoare nerambursabile si ajutoare pentru acoperirea unor cheltuieli cu inmormantarea fostilor membri, precum şi prin prestarea serviciilor accesibile tuturor membrilor săi.”

	2. Articolul 7 se modifică şi va avea următorul cuprins:

Nemodificat
	Pentru respectarea normelor de tehnică legislativă.

	5.
	Art. 8. - Casele de ajutor reciproc ale pensionarilor pot desfasura si alte activitati si servicii decat cele enuntate prin scopul principal: 

a) organizarea de activitati culturale, artistice, turistice si de agrement; 

b) prestarea de servicii, contra unei plati reduse, pentru membrii caselor de ajutor reciproc ale pensionarilor si membrii de familie aflati in intretinerea acestora, folosind munca unor pensionari, membri ai casei respective; 

c) organizarea de magazine pentru desfacerea de produse alimentare la preturi de productie, administrarea de case de odihna si tratament, organizarea de centre pentru repararea de obiecte electrocasnice, imbracaminte, incaltaminte; 


	2. La articolul 8, literele a)-c) vor avea următorul cuprins:

a) organizarea de activitati culturale, artistice, turistice si de agrement, folosind mijloace de transport proprii sau închiriate;
b) prestarea de servicii, cu preţuri reduse, pentru membrii caselor de ajutor reciproc ale pensionarilor si membrii de familie aflati in intretinerea acestora, folosind munca unor pensionari, membri ai casei respective; 

c) organizarea de magazine pentru desfacerea de produse alimentare la preturi de achiziţie, administrarea de case de odihna si tratament, organizarea de ateliere pentru repararea de diverse obiecte electrocasnice, imbracaminte, incaltaminte, tâmplărie şi altele;

	3. La articolul 8, literele a)-c) se modifică şi vor avea următorul cuprins:

Nemodificat 

b) prestarea de servicii, contra unor tarife reduse, pentru membrii caselor de ajutor reciproc ale pensionarilor si membrii de familie aflati in intretinerea acestora, folosind munca unor pensionari, membri ai casei respective; 

Nemodificat                
Autor: domnul deputat Kerekes Karoly
	Fiind vorba de prestare de servicii termenul uzual al contravalorii prestaţiei este tariful şi nu preţul.


	6.
	__
	3. La articolul 8, după litera e) se introduce o nouă literă, lit.f), cu următorul cuprins:

„f) prestarea unor servicii medicale la preţuri care să acopere cheltuielile materiale şi salariile personalului specializat, în cadrul cabinetelor medicale şi stomatologice individuale care funcţionează potrivit legilor în vigoare.”
	4. La articolul 8, după litera e) se introduce o nouă literă, litera f), cu următorul cuprins:

„f) prestarea unor servicii medicale contra unor tarife reduse care să acopere cheltuielile materiale şi salariile personalului specializat, în cadrul cabinetelor medicale şi stomatologice individuale care funcţionează potrivit legilor în vigoare.”
Autor: domnul deputat Kerekes Karoly

	Corelare cu amendamentul propus anterior.



	7.
	
	Art.II. - Legea nr.540/2002 privind casele de ajutor reciproc ale pensionarilor, publicată în Monitorul Oficial al României, Partea I, nr.723 din 3 octombrie 2002, cu modificările  aduse prin prezenta lege se va republica în Monitorul Oficial al României, Partea I, dându-se textelor o nouă numerotare.


	Art.II. - Legea nr.540/2002 privind casele de ajutor reciproc ale pensionarilor, publicată în Monitorul Oficial al României, Partea I, nr.723 din 3 octombrie 2002, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Pentru respectarea normelor de tehnică legislativă


PREŞEDINTE,





SECRETAR,






Victor Paul Dobre




Kerekes Karoly

Întocmit,

Consilier parlamentar Elena ANGHEL

